rejauldu/bengali-wikipedia huggingface dataset:
ইয়াং শিয়াওলেই (; জন্ম: ২৮ জুন ২০০০) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  শিয়াওলেই চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।   প্রারম্ভিক জীবন  ইয়াং শিয়াওলেই ২০০০ সালের ২৮শে জুন তারিখে চীনের চিয়াংসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  শিয়াওলেই চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭৩ পয়েন্ট নিয়ে তিনি ৩য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬২তম স্থান অধিকারী তুরস্কের রিহাব আল ওয়ালিদের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি আন ছিশুয়ান এবং লি চিয়ামানের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।  অন্যদিকে তিনি এবং ওয়াং ইয়ান একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৮ পয়েন্ট নিয়ে ৪র্থ স্থান অধিকার করেছিল। অতঃপর ১৬ দলের পর্বে স্পেনের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী তীরন্দাজ বিষয়শ্রেণী:চীনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:তীরন্দাজীতে অলিম্পিক পদক বিজয়ী
তেরুহিতো নাকাগাওয়া (, ; জন্ম: ২৭ জুলাই ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  তেরুহিতো ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন তেরুহিতো নাকাগাওয়া ১৯৯২ সালের ২৭শে জুলাই তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৯ সালের ১৪ই ডিসেম্বর তারিখে, ২৭ বছর, ৪ মাস ও ১৭ দিন বয়সে, ডান পায়ে ফুটবল খেলায় পারদর্শী তেরুহিতো হংকংয়ের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১০ নম্বর জার্সি পরিধান করে দ্বিতীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ৫–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তেরুহিতো সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ২  ০ সর্বমোট  ২  ০  তথ্যসূত্র  বহিঃসংযোগ                বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:ফুটবল ক্লাব মাচিদা জেলভিয়ার খেলোয়াড় বিষয়শ্রেণী:পুরুষ ফুটবল ফরোয়ার্ড
বাধা হচ্ছে ২০০৫ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন পরিচালক জুটি শাহীন-সুমন। এতে প্রধান চরিত্রে অভিনয় করেছেন রিয়াজ, পূর্ণিমা, শাকিব খান এবং মনোয়ার হোসেন ডিপজল। এটি ২০০৪ সালে মুক্তিপ্রাপ্ত তেলুগু চলচ্চিত্র আর্য-এর পুনঃনির্মাণ। চলচ্চিত্রটি বক্স অফিসে ব্যবসায়িকভাবে সফল হয়।  কাহিনী সংক্ষেপ  কুশীলব   রিয়াজ - আকাশ  পূর্ণিমা - বৃষ্টি  শাকিব খান - আপন  মনোয়ার হোসেন ডিপজল - আব্বাস  শাহনাজ - বিথি  সুব্রত বড়ুয়া  সিজার - শামস  ডানা - শুভা  ডন  গাঙ্গুয়া - লিটন  চিতা - আজগর  ইলিয়াস কোবরা - বুলেট  দিপুল  ফকিরা  কমল  জীবন  কালে খাঁ  হাছান  সফল  সঙ্গীত বাধা চলচ্চিত্রের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন কনক চাঁপা, বেবী নাজনীন, সামিনা চৌধুরী, অনিমা ডি কস্টা, মনির খান, আসিফ আকবর, পলাশ। গানের তালিকা  তথ্যসূত্র  বহিঃসংযোগ    বিষয়শ্রেণী:২০০৫-এর চলচ্চিত্র বিষয়শ্রেণী:২০০০-এর দশকের প্রণয়ধর্মী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:শাহীন-সুমন পরিচালিত চলচ্চিত্র বিষয়শ্রেণী:পুনর্নির্মিত চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
পীরগঞ্জ সরকারি টেকনিক্যাল স্কুল এন্ড কলেজ রংপুর জেলার পীরগঞ্জ উপজেলার একটি সরকারি কারিগরি প্রতিষ্ঠান। ২০২১ সালে আলমপুরে এটি প্রতিষ্ঠিত হয়। বর্তমানে এখানে ৬১৭ জন শিক্ষার্থী অধ্যায়নরত আছে।  উপলব্ধ কোর্স    এসএসসি (ভোকেশনাল)  এইচএসসি ভোক  প্রি- ভোক  শিক্ষার্থী  ২০২৪ সালের তথ্য অনুযায়ী এইচএসসি ভোক কোর্সে ৭৭ জন, এসএসসি (ভোকেশনাল) কোর্সে ২৪৫ জন, প্রি- ভোক কোর্সে ২৯৫ জন মিলে মোট ৬১৭ জন শিক্ষার্থী শিক্ষাগ্রহণ করছে।  তথ্যসূত্র  আরো দেখুন  রংপুর জেলার শিক্ষাপ্রতিষ্ঠানের তালিকা  বহিঃসংযোগ    বিষয়শ্রেণী:রংপুর জেলার শিক্ষাপ্রতিষ্ঠান বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান
সমস্তিপুর () ভারতের বিহার রাজ্যের সমস্তিপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯ মিটার (১২৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সমষ্টিপুর শহরের জনসংখ্যা হল ৫৫,৫৯০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সমষ্টিপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।  স্বাস্থ্য ২০১৯ বিহারের এনসেফালাইটিসের প্রাদুর্ভাব অ্যাকিউট এনসেফালাইটিস সিনড্রোম নিয়ে বিহারে ৪৪০ টি শিশু হাসপাতালে ভর্তি হয়েছিল। মৃত শিশুদের মধ্যে অধিকাংশই মুজফ্‌ফরপুর, বৈশালী, সীতামারহি, সমস্তিপুর এলাকার নিম্নবিত্ত পরিবারের। ২০১৪ সালে রেকর্ড সংখ্যক (৩৫৫) শিশুম্ত্যু হয়েছিল বিহারে। ২০১৫, ২০১৬ এবং ২০১৭ তে সংখ্যাটা ছিল যথাক্রমে ১১, ৪ এবং ১১।  জুন মাসের প্রথম থেকেই বিহারের তাপমাত্রা ৪০ ডিগ্রি সেলসিয়াস ছাড়িয়েছে। বিশেষজ্ঞদের দাবি অতিরিক্ত তাপমাত্রা থাকায় এবং মাঝে একটুও বৃষ্টিপাত না হওয়াই এনসেফালাইটিস মহামারীর আকার ধারণ করার পেছনে দায়ী। এছাড়া শিশুদের যথাযথ পুষ্টির জন্য কর্মসূচী গ্রহণ করার ক্ষেত্রে গাফিলতি ছিল ।   তথ্যসূত্র   বিষয়শ্রেণী:বিহারের শহর
আব্দুল মতিন মিয়া হিরু (১ জানুয়ারি ১৯৪৪-৫ মে ২০১৭) বাংলাদেশের টাঙ্গাইল জেলার রাজনীতিবিদ, মুক্তিযোদ্ধা ও টাঙ্গাইল-২ আসনের সাবেক সংসদ সদস্য।   জন্ম ও প্রাথমিক জীবন  আবদুল মতিন মিয়া ১ জানুয়ারি ১৯৪৪ সালে টাঙ্গাইল জেলার ধনবাড়ীর মুশুদ্দি ইউনিয়নে জন্মগ্রহণ করেন।   রাজনৈতিক ও কর্মজীবন  আবদুল মতিন মিয়া সরকারি আশেক মাহমুদ কলেজ ছাত্র সংসদের নির্বাচিত জিএস ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাসদের প্রার্থী হয়ে টাঙ্গাইল-২ আসন থেকে সংসদ সদস্য নির্বাচিত হয়েছিলেন। এর আগে ১৯৮৬ সালে তিনি ধনবাড়ীর মুশুদ্দি ইউনিয়নের চেয়ারম্যান নির্বাচিত হয়েছিলেন।   মৃত্যু  আবদুল মতিন মিয়া ৫ মে ২০১৭ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:জীবিত ব্যক্তি
আলমোড়া ভারতের উত্তরাখণ্ড রাজ্যের একটি সেনানিবাস শহর ও পৌরসভা। এটি আলমোড়া জেলার প্রশাসনিক সদরদপ্তর। আলমোড়া হিমালয় রেঞ্জের কুমাউ পাহাড়ের দক্ষিণ প্রান্তে অবস্থিত, জাতীয় রাজধানী দিল্লী থেকে এর দুরত্ব ৩৬৩ কিলোমিটার (এনএইচ৯ হয়ে), সাহারনপুর থেকে ৪১৯ কিলোমিটার (এরএইচ১০৯ হয়ে), দেরাদুন থেকে ৩৮৮ কিলোমিটার (আম্বালা - দেরাদুন- হরিদ্বার সড়ক হয়ে)। ২০১১ সালের ভারতীয় জনগণনা অনুসারে আলমোড়ার জনসংখ্যা ছিল ৩৫,৫১৩ জন। হিমালয়ের উচ্চ চূড়ায় অবস্থিত হওয়ায় আলমোড়া সারা বছরব্যাপী হালকা শীতকালীন জলবায়ু উপভোগ করা যায়।   ভূগোল  আলমোড়া উত্তরাখণ্ড রাজ্যের আলমোড়া জেলায় ২৯.৫৯৭১° উত্তর অক্ষাংশ এবং ৭৯.৬৫৯১ পূর্ব দ্রাঘিমাংশে অবস্থিত। আলমোড়া ভারতের রাজধানী নয়াদিল্লি থেকে উত্তর পূর্বে ৪৬৫ কিলোমিটার এবং রাজ্যের রাজধানী দেরাদুন থেকে দক্ষিণ-পূর্বে ৪১৫ কিলোমিটার দুরে অবস্থিত। এটি কুমাউ বিভাগের অন্তর্গত এবং কুমাউনের প্রশাসনিক সদর দফতর নৈনিতাল থেকে উত্তরে ৬৩ কিলোমিটার দুরে অবস্থিত। সমুদ্র সমতল হতে এর গড় উচ্চতা হল ১,৮৬১ মিটার (৬,১০৬ ফুট)।  আলমোড়া অঞ্চলে ৪০০০ এরও বেশি প্রজাতির উদ্ভিদে সমৃদ্ধ, এর একটি বিশাল পরিসরে উচ্চতায় থাকার কারণে এটির প্রাকৃতিক উদ্ভিদে অসাধারণ বৈচিত্র্য রয়েছে। জলবায়ুর বিভিন্নতা ছাড়াও বিশেষত তাপমাত্রা ও বৃষ্টিপাতের প্রান্তিককরণ এবং উপত্যকার প্রকৃতির উচ্চতা ও উচ্চতাগুলোর সাথে সম্পর্কিত উত্সর্গীয় বৃদ্ধি এবং উদ্ভিদের বিভিন্নতা নির্ধারণ করে। এই অঞ্চলের উদ্ভিদগুলোকে গ্রীষ্মমণ্ডলীয়, হিমালয় উপ-গ্রীষ্মমণ্ডলীয় এবং উপ-আল্পাইন ও আল্পাইন উদ্ভিদের শ্রেণিবিন্যাসে ভাগ করা যেতে পারে। আলপাইন এবং উপ-আল্পাইন অঞ্চলগুলো ঔষধি গাছের সর্বাধিকসংখ্যক প্রাকৃতিক বাসস্থান হিসাবে বিবেচিত হয়।   জনসংখ্যা  ২০০১ সালের ভারতীয় জনগণনা অনুসারে আলমোড়ার জনসংখ্যা হল ৩৫,৫১৩ জন, যার মধ্যে ১৮,৩০৬ জন পুরুষ এবং ১৭,৭০২ জন মহিলা। মোট জনসংখ্যার মধ্যে আলমোড়া পৌর বোর্ড এলাকার জনসংখ্যা ৩৪,১২২ জন এবং আলমোড়া সেনানিবাস বোর্ডের জনসংখ্যা ১,৩৯১ জন। ০-৬ বছর বয়সী বাচ্চাদের জনসংখ্যা ৩০৮১ জন, যা আলমোড়ার মোট জনসংখ্যার ৮.৬৭%। আলমোড়া শহরের সাক্ষরতার হার ৮৬.১৯%, যা রাজ্যের গড় ৭৮.৮২% এর চেয়ে বেশি। পুরুষদের মধ্যে সাক্ষরতার হার ৮৮.০6% এবং মহিলা শিক্ষার হার ৮৪.২১%। ভারতের ২০০১ সালের জনগণনা অনুসারে আলমোড়ার জনসংখ্যা ছিল ৩২,৩৮৮ জন।  মোট জনসংখ্যার ৯০.৮৪% হিন্দু ধর্মের অনুসারি এবং এটি আলমোড়ার সংখ্যাগরিষ্ঠ ধর্ম। ইসলাম ধর্মের অনুসারি রয়েছে ৭.৫৪% এবং এটি বৃহত্তম সংখ্যালঘু ধর্ম। শিখ ধর্ম, খ্রিস্টান ও বৌদ্ধধর্মের মতো অন্যান্য ধর্মগুলিরও অল্প সংখ্যক অনুসারি রয়েছে। হিন্দি ও সংস্কৃত রাজ্যের সরকারী ভাষা এবং কুমোনি হল সংখ্যাগরিষ্ঠের মাতৃভাষা।   শিক্ষা  আলমোড়ায় দুটি বিশ্ববিদ্যালয় রয়েছে; যথাক্রমে কুমাউ বিশ্ববিদ্যালয় এবং উত্তরাখণ্ড আবাসিক বিশ্ববিদ্যালয়। আলমোড়ার মোট ২৩টি প্রাথমিক বিদ্যালয়, ৭টি মাধ্যমিক বিদ্যালয়, ২টি সহ-মাধ্যমিক বিদ্যালয় এবং ৯টি উচ্চ মাধ্যমিক বিদ্যালয় রয়েছে।   তথ্যসূত্র   বিষয়শ্রেণী:উত্তরাখণ্ডের শহর বিষয়শ্রেণী:উত্তরাখণ্ডের পর্যটন বিষয়শ্রেণী:১৫৬৮-এ ভারতে প্রতিষ্ঠিত
২০১৮ সালের নভেম্বর মাসে সম্পাদিত নিবন্ধই শুধুমাত্র প্রতিযোগিতার জন্য গণ্য হবে (এখানে আপনার ব্যবহারকারী নাম যুক্ত করুন। নাম যুক্ত করার পূর্বে অবশ্যই আপনাকে লগ-ইন করতে হবে। প্রবেশ ব্যতীত নাম গ্রহণযোগ্য হবে না।)  এই সরঞ্জাম ব্যবহার করে নিবন্ধ জমা দিন। ওপরের ডানদিকে 'প্রবেশ' বোতামে ক্লিক করুন। প্রবেশ করার বাকি সমস্ত কিছুই OAuth সামলে নেবে। আপনি চাইলে ওপরের ডানদিকে ইন্টারফেস ভাষা পরিবর্তন করতে পারেন।   যখনই আপনি কোন নিবন্ধ জমা দেবেন, এই সরঞ্জামটি আপনার নিবন্ধে একটি টেমপ্লেট যোগ করবে যা কোন সংগঠক দ্বারা পর্যালোচনার জন্য অপেক্ষমাণ বলে নিবন্ধটিকে চিহ্নিত করবে। আপনি এই সরঞ্জাম ব্যবহার করে আপনার অগ্রগতি যাচাই করে নিতে পারেন, যেমন আপনি কতগুলি গৃহীত নিবন্ধ আপনি তৈরি করেছেন।  যে সমস্ত অংশগ্রহণকারীর তৈরি ৪টি নিবন্ধ গৃহীত হয়েছে তাঁকে একটি পোস্টকার্ড পাঠানো হবে। ১৫টি নিবন্ধ গৃহীত হলে আরেকটি বিশেষ পোস্টকার্ড পাবেন। বাংলা উইকিপিডিয়ায় যিনি সবচেয়ে বেশি গৃহীত নিবন্ধ তৈরি করবেন, তাঁকে উইকিপিডিয়া এশীয় দূত হিসেবে সম্মানিত করে একটি সার্টিফিকেট ও অতিরিক্ত একটি পোস্টকার্ড পাঠানো হবে।   এই সরঞ্জাম ব্যবহার করতে যদি আপনার সমস্যা হয়ে থাকে তবে এই পাতায় আপনার ব্যবহারকারী নামের পাশে আপনার নিবন্ধ জমা দিতে পারেন।   যদি কোন প্রশ্ন থাকে, তবে আমাদের প্রাজিপ্র পাতায় তার উত্তর রয়েছে।  অংশগ্রহণকারী                                                           সাইপ্রাস কলেজ                                                                  বিষয়শ্রেণী:উইকিপিডিয়া এশীয় মাস ২০১৮
ফাসিয়াখালি বন্যপ্রাণ অভয়ারণ্য বাংলাদেশের কক্সবাজার জেলায় অবস্থিত একটি বন্যপ্রাণী অভয়ারণ্য। ২০০৭ সালের ১১ এপ্রিল এটি প্রতিষ্ঠিত হয়। ১৩০২.৪৩ হেক্টর জমি নিয়ে এই বন্যপ্রাণী অভয়ারণ্যটি গঠিত।  উদ্ভিদ ও প্রাণী ফাসিয়াখালি বন্যপ্রাণ অভয়ারণ্যে সাময়িকভাবে বিচরণকারী এশীয় হাতির দেখা পাওয়া যায়।   তথ্যসূত্র    বহিঃসংযোগ   বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা  বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:কক্সবাজার জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা
মার্কো দিমিত্রোভিচ (, ; জন্ম: ২৪ জানুয়ারি ১৯৯২) হলেন একজন সার্বীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং সার্বিয়া জাতীয় দলের হয়ে গোলরক্ষক হিসেবে খেলেন।  ২০১০ সালে, দিমিত্রোভিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৭ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন।  প্রারম্ভিক জীবন মার্কো দিমিত্রোভিচ ১৯৯২ সালের ২৪শে জানুয়ারি তারিখে সার্বিয়ার সুবোতিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দিমিত্রোভিচ সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৬ বছরে ২৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০১৭  ১  ০ ২০১৮  ৪  ০ ২০১৯  ৮  ০ ২০২০  ৩  ০ ২০২১  ২  ০ ২০২২  ১  ০ সর্বমোট  ১৯  ০  তথ্যসূত্র  বহিঃসংযোগ                       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:চার্ল্টন অ্যাথলেটিক ফুটবল ক্লাবের খেলোয়াড় বিষয়শ্রেণী:আগ্রুপাসিওন দেপোর্তিবা আলকোরকোনের খেলোয়াড় বিষয়শ্রেণী:সোসিয়েদাদ দেপোর্তিভা এইবারের খেলোয়াড় বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:উইপেশ্ত ফুটবল ক্লাবের খেলোয়াড় বিষয়শ্রেণী:ক্লাব দেপোর্তিভো লেগানেসের খেলোয়াড় বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
মেরিনা ডি সুজা দান্তাস এলালি (জন্ম ৬ এপ্রিল ১৯৮২, নাটাল, ব্রাজিল) একজন ব্রাজিলীয় সঙ্গীতশিল্পী।  Foco: a revista do RN. 2006 "A nossa cantora potiguar, Marina Elali, que deu show de interpetração e de entrevista no Programa JÓ SOARES, TV Globo, outro dia, e a que assistimos, demonstrou o desejo de cantar com o rei." তিনি ২০০৪ সালে একটি প্রতিভা প্রতিযোগিতা অনুষ্ঠান, গ্লোবো টেলিভিশন শো ফামা-তে উপস্থিত হওয়ার পরে প্রথম পরিচিত হন। তিনি ২০০৫ সালে তার প্রথম স্ব-শিরোনাম অ্যালবাম প্রকাশ  ।   ডিসকোগ্রাফি    তথ্যসূত্র   বিষয়শ্রেণী:২১শ শতাব্দীর ব্রাজিলীয় গায়িকা বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম
সামোয়ার সাভাই দ্বীপের একটি গ্রাম মাউগা। গ্রামটি গাগা'ইমাউগা ১ নির্বাচনী এলাকায়, বৃহত্তর গাগা'ইমাউগা জেলার একটি মহকুমা। গ্রামটির জনসংখ্যা ১৬২ জন।  সামোয়ান ভাষায় মাউগা শব্দের অর্থ পর্বত । বসতিটি একটি ছোট আগ্নেয়গিরির গর্তের চারপাশে নির্মিত।  মাউগা দ্বীপের কেন্দ্রীয় উত্তর উপকূলের কাছে গাগা'ইমাউগা রাজনৈতিক জেলায় অবস্থিত। গ্রামের বড় সভা ঘরগুলি গর্তের রিমের চারপাশে একে অপরের মুখোমুখি একটি বৃত্তে অবস্থিত যা উচ্চ উচ্চতার ফটোগ্রাফিতে দেখা যায়।  প্রধান দ্বীপের রাস্তাটি গ্রামের পাশ দিয়ে গেছে যেটি সালেলোগা টাউনশিপ এবং ফেরি টার্মিনাল থেকে উত্তর-পশ্চিমে প্রায় ৪০ মিনিটের ড্রাইভে অবস্থিত। দক্ষিণ-পূর্বে সামালেউলু গ্রাম এবং পশ্চিমে সালাওলা যেখানে প্রধান রাস্তাটি কালো লাভা ক্ষেত্রগুলির মধ্য দিয়ে কেটেছে।  গাগা'ইমাউগা ১ জেলার ভৌত সেটিং এর ১০ বরাবর কোন উন্নয়ন নেই কিমি উপকূলরেখা, সমুদ্রের ধারে অনুর্বর লাভা ক্লিফের কারণে দ্বীপের বাকি অংশ থেকে ভিন্ন। দ্বীপের অভ্যন্তর থেকে লাভা মাউগা এবং সামালেউলুর মধ্যবর্তী একটি পথে সমুদ্রের দিকে প্রবাহিত হয়েছিল, যা উপহ্রদটি ভরাট করে। লাভা ক্ষেত্রগুলির ফলে বসতিগুলি অভ্যন্তরীণ স্থানান্তরিত হয়েছিল।  উপকূলে একটি ঐতিহাসিক ক্যাথলিক মিশন সাইটের ধ্বংসাবশেষ রয়েছে।    তথ্যসূত্র   বিষয়শ্রেণী:গাগা'ইমাউগার জনবহুল স্থান বিষয়শ্রেণী:উইকিউপাত্তে স্থানাঙ্ক আছে
আব্দুল রহমান মুহাম্মদ আব্দুল আজিজ (, ; জন্ম: ৬ জানুয়ারি ১৯৯৪; আব্দুল রহমান মুহাম্মদ নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে গোলরক্ষক হিসেবে খেলেন।   প্রারম্ভিক জীবন  আব্দুল রহমান মুহাম্মদ আব্দুল আজিজ ১৯৯৪ সালের ৬ই জানুয়ারি তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ         বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল গোলরক্ষক বিষয়শ্রেণী:কাতার স্টার্স লিগের খেলোয়াড় বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক
মাঞ্চো স্যুপ সহজ প্রস্তুতি এবং গরম মশলাদার স্বাদের জন্যে ভারতীয় চীনা খাবারের মধ্যে জনপ্রিয় একটি স্যুপ। অনেকগুলো রেস্তোঁরা এবং স্ট্রিট ফুড কার্টে এ খাবার পাওয়া যায়। যদিও স্যুপটির নাম চীনের মাঞ্চুরিয়া থেকে নামকরণ করা হয়েছে তবে এটি অঞ্চলের রান্নায় সাধারণত দেখা যায় না। মাঞ্চো স্যুপের জন্মস্থান মেঘালয়।  এটা ঘন বাদামী রঙের একপ্রকার স্যুপ যেটা বিভিন্ন প্রকার শাকসবজী, বিশেষ একধরনের পেঁয়াজ, এবং ঘন ঝোলোর মুরগীর মাংশ, ময়দার সংমিশ্রনে তৈরী করা হয়। এটা নিরামিষী ও আমিষী দুধরনেরই হতে পারে।   আরও দেখুন    স্যুপের তালিকা  বিষয়শ্রেণী:ভারতীয় চীনা বিষয়শ্রেণী:ভারতীয় স্যুপ বিষয়শ্রেণী:ভারতের নিরামিষ পদ বিষয়শ্রেণী:চীনা রন্ধনশৈলী
'জাম-দ্ব্যাংস-ব্ঝাদ-পা () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। এই উপাধিধারী লামারা ঐতিহ্যগত ভাবে আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () অন্যতম প্রাধান অধ্যাপক হিসেবে দায়িত্ব পালন করেন। Grooming a ‘patriotic’ religious leader – Seventh Gungthang Rinpoche to be enthroned  from Tibet Info Net   তালিকা   'জাম-দ্ব্যাংস-ব্ঝাদ-পানামজীবনকালওয়াইলি প্রতিলিপিকরণ প্রথম  ঙ্গাগ-দ্বাং-ব্রত্সোন-'গ্রুস  ১৬৪৮-১৭২১  ngag dbang brtson 'grus দ্বিতীয়  দ্কোন-ম্ছোগ-'জিগ্স-মেদ-দ্বাং-পো  ১৭২৮-১৭৯১  dkon mchog 'jigs med dbang po তৃতীয়  ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো  ১৭৯২-১৮৫৫  blo bzang thub bstan 'jigs med rgya mtsho চতুর্থ  স্কাল-ব্জাং-থুব-ব্স্তান-দ্বাং-ফ্যুগ  ১৮৫৬-১৯১৬  skal bzang thub bstan dbang phyug পঞ্চম  ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান  ১৯১৬-১৯৪৭  blo bzang 'jam dbyangs ye shes bstan pa'i rgyal mtshan ষষ্ঠ  ব্লো-ব্জাং-'জিগ্স-মেদ-থুব-ব্স্তান-ছোস-ক্যি-ন্যি-মা  ১৯৪৮-বর্তমান  blo bzang 'jigs med thub bstan chos kyi nyi ma   তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
রাজু আহমেদ (১৯৩৯ - ১১ ডিসেম্বর ১৯৭২) ছিলেন একজন বাংলাদেশী অভিনেতা, চিত্রকর ও মুক্তিযোদ্ধা। খলনায়কের ভূমিকায় তিনি বেশিরভাগ ছবিতে অভিনয় করেছিলেন।   প্রারম্ভিক জীবন  রাজু আহমেদ ১৯৩৯ সালে কুষ্টিয়া শহরের আমলাপাড়ার একটি সাংস্কৃতিক পরিবারে জন্মগ্রহণ করেন। রাজুর বাবা খন্দকার লুৎফল হক রাজশাহী বেতারে নিবন্ধিত উচ্চাঙ্গ সঙ্গীতশিল্পী এবং নাট্যশিল্পী ছিলেন।  ছোটবেলা থেকেই রাজু আহমেদের নাটক ও অভিনয়ের প্রতি প্রবল ঝোঁক ছিল। রাজু আর্ট কলেজের ছাত্র ছিলেন। পশ্চিম পাকিস্তানের করাচিতে অনুষ্ঠিত এক চিত্রকলা প্রদর্শনীতে রাজুর আঁকা একটি ছবি পুরস্কৃত হয়েছিল।   চলচ্চিত্র  রাজু আহমেদ অভিনীত কিছু উল্লেখযোগ্য চলচ্চিত্র হলো:   মুক্তিযুদ্ধে ভূমিকা  রাজু আহমেদ মুক্তিযুদ্ধ চলাকালীন স্বাধীন বাংলা বেতার কেন্দ্র থেকে প্রচারিত ‘জল্লাদের দরবার’ নাটকে “জল্লাদ ইয়াহিয়া খান”-এর চরিত্রে অভিনয় করেন।   মৃত্যু  জল্লাদের দরবার নাটকের চলচ্চিত্রায়নের প্রস্তুতির চলাকালীন ১৯৭২ সালের ১১ ডিসেম্বর এক আততায়ীর বন্দুকের গুলিতে রাজু আহমেদের মৃত্যু হয়।  রাজুর মৃত্যুর পর তার অসমাপ্ত কণ্ঠের ডাবিং দারাশিকো করেছিলেন। রাজুর হত্যাকাণ্ডের কিছু পরে তার সহ-অভিনেত্রী শিউলী আহমেদকেও একই খুনীরা খুন করে। রাজুর অনুজ বঙ্গবন্ধুর প্রেস সচিব আমিনুল হক বাদশা লাশ নিয়ে বিচার চাইতে গিয়েছিলেন বঙ্গবন্ধুর বাড়িতে। তবে পরে জিয়া শাসন আমলে খুনীদের আটক করে মাত্র ৫ বছরের সাজার পর মুক্তি দেয়া হয়। হত্যার কারণ এবং তার প্রকৃত হোতাদের কখনো সাজা বা বিচার হয়নি।  তথ্যসূত্র  বহিঃসংযোগ  বাংলাদেশের প্রথম খুন হওয়া অভিনেতা — রাজু আহমেদ  বিষয়শ্রেণী:১৯৩৯-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:কুষ্টিয়ার ব্যক্তি বিষয়শ্রেণী:বাংলাদেশী অভিনেতা বিষয়শ্রেণী:বাংলাদেশের মুক্তিযোদ্ধা
নতুন গঠিত ইয়েমেনী সরকারের সদস্যদের নিয়ে একটি বিমান ২০২০ সালের ৩০ ডিসেম্বর ইয়েমেনের দক্ষিণ-পশ্চিমে অ্যাডেন আন্তর্জাতিক বিমানবন্দরে অবতরণ করে। যাত্রীরা নামার সময় বিস্ফোরণে বিমানবন্দর   কেঁপে ওঠে এবং বন্দুকযুদ্ধ শুরু হয়; এর ফ্লে কমপক্ষে ২৫ জন নিহত ও ১১০ জন আহত হয়।  বিমানবন্দরে হামলায় বিমানটিতে থাকা যাত্রীদের মধ্যে কেউই আহত হননি এবং ইয়েমেনের মন্ত্রিসভার সদস্যদের দ্রুত নিরাপত্তার জন্য মাশিক প্রাসাদে নিয়ে যাওয়া হয়। পরে জানা যায় যে প্রাসাদেও আক্রমণ করা হয়।   পটভূমি   ইয়েমেনের সরকারি বাহিনী এবং বিচ্ছিন্নতাবাদী দক্ষিণ ট্রানজিশনাল কাউন্সিলের সেনাদের মধ্যে সংঘাতের মোকাবিলার জন্য প্রতিবেশী সৌদি আরবের সমর্থন নিয়ে একটি নতুন মন্ত্রিসভা গঠন করা হয়। সৌদিদের মধ্যস্থতা করে এক বছরেরও বেশি সময় ধরে তীব্র আলোচনার ফলস্বরূপ নতুন ঐক্য সরকার গঠিত হয়, যার মধ্যে ইয়েমেনের উত্তর ও দক্ষিণাঞ্চলের প্রতিটি অঞ্চল থেকে সমান সংখ্যক প্রতিনিধি রাখা হয় এবং নিজেদের মধ্যেকার সংঘর্ষ বন্ধ করে, যাতে চলমান গৃহযুদ্ধে হুথি বিদ্রোহীদের বিরুদ্ধে উভয়পক্ষ একসাথে লড়াই করতে পারে।  যদিও হুথির বিদ্রোহীরা রাজধানী সানা নিয়ন্ত্রণ করার পরে ইয়েমেনের সরকারের অস্থায়ী রাজধানী অ্যাডেন ভিত্তিক ছিল। তবে সাম্প্রতিক অভিযানগুলি সাধারণত সৌদি আরবে নির্বাসনের সময় পরিচালিত হয়, যেহেতু দক্ষিণ ট্রানজিশনাল কাউন্সিল অ্যাডেন শহর এক বছর আগে দখল করে এবং সরকারকে শহর ছেড়ে চলে যেতে বাধ্য করে।  ডিসেম্বর মাসে শুরুর দিকে নতুন ২৪ সদস্যের মন্ত্রিসভা ঘোষণার পরে প্রধানমন্ত্রী সাঈদদের নেতৃত্বে নতুন ঐক্য সরকার ২০২০ সালের ২৬ ডিসেম্বর সৌদি আরবের রাজধানী রিয়াদে রাষ্ট্রপতি হাদির দ্বারা শপথ গ্রহণ করেন।  নবগঠিত এবং আন্তর্জাতিকভাবে স্বীকৃত সরকার সৌদি আরব থেকে ইয়েমেনে ফিরে আসার টেলিভিশন প্রচার করার পরিকল্পনা করে, নাগরিকদের উদ্বেগের সমাধান করা হবে বলে ইঙ্গিত দেওয়ার জন্য। এই অনুষ্ঠানটি দীর্ঘ আলোচনার সফল ফলাফল, তা চিহ্নিত করার উদ্দেশ্যেই করা হয়।   আক্রমণ   সৌদি রাষ্ট্রদূতের পাশাপাশি ইয়েমেনের প্রধানমন্ত্রী সহ নবগঠিত ইয়েমেনীয় সরকারের সদস্যদের নিয়ে ২০২০ সালের ৩০ ডিসেম্বর একটি ইয়েমেনীয় বিমান সৌদি আরব থেকে দক্ষিণ-পশ্চিম ইয়েমেনের বন্দর শহর অ্যাডেনের উদ্দেশ্যে যাত্রা করে। বিমানবন্দরের হলটিতে স্থানীয় কর্মকর্তাদের পাশাপাশি বেসামরিক নাগরিকরা নতুন মন্ত্রিসভার সদস্যদের শুভেচ্ছা জানাতে ভিড় করেন। শত শত লোক বাইরে টারমাকে ভিড় করেন।  যাত্রীরা নামার সময় ব্যাপক বিস্ফোরণের শব্দ শোনা যায়। স্থানীয় সুরক্ষা সূত্র জানিয়েছে যে "তিনটি মর্টার শেল বিমানবন্দরের হলটিতে পড়ে"। যদিও ইয়েমেনের যোগাযোগ মন্ত্রী নাগুইব আল-আউগ, যিনি এই বিমানের যাত্রীদের মধ্যে অন্যতম, তিনি বলেন যে তারা ড্রোন হামলা হয়েছে  দ্য টেলিগ্রাফ জানায় যে বিস্ফোরণের ফুটেজের বিশ্লেষণে দেখা গেছে যে বিমানবন্দর টার্মিনালের উত্তর দিকে একটি বিস্ফোরণ ঘটে এবং দ্বিতীয়টি প্রায় ৩০ মিটার (৭০ ফুট) দূরে প্রায় ৩০ সেকেন্ড পরে ঘটে।   টীকা   তথ্যসূত্র  বিষয়শ্রেণী:২০২০-এ ভবন ও স্থাপনায় হামলা বিষয়শ্রেণী:বিমানবন্দরে আক্রমণ বিষয়শ্রেণী:২০২০-এ গণহত্যা
বিমলা সিং সোলাঙ্কি একজন ভারতীয় রাজনীতিবিদ এবং উত্তরপ্রদেশের ১৬তম এবং ১৭তম বিধানসভার সদস্য।   তিনি উত্তরপ্রদেশের সিকান্দ্রাবাদ নির্বাচনী এলাকার প্রতিনিধিত্ব করেন এবং ভারতীয় জনতা পার্টির রাজনৈতিক দলের সদস্য।   প্রাথমিক জীবন এবং শিক্ষা  বিমলা সিং সোলাঙ্কির জন্ম ফরিদাবাদ জেলায় এক রাজপুত পরিবারে। তিনি মহর্ষি দয়ানন্দ বিশ্ববিদ্যালয়ে কলাবিদ্যায় স্নাতক কোর্সে ভর্তি হন কিন্তু তার শিক্ষাজীবন শেষ করেননি। তিনি দ্বাদশ শ্রেণী পর্যন্ত শিক্ষিত।   রাজনৈতিক জীবন  বিমলা সিং সোলাঙ্কি দুই মেয়াদে বিধায়ক ছিলেন। তিনি সিকান্দ্রাবাদ নির্বাচনী এলাকার প্রতিনিধিত্ব করেছেন এবং ভারতীয় জনতা পার্টির রাজনৈতিক দলের সদস্য।   পদসমূহ  # থেকে পর্যন্ত  অবস্থান মন্তব্য ০১ ২০১২ মার্চ-২০১৭ সদস্য, ১৬তম বিধানসভা  ০২ মার্চ-২০১৭ মার্চ-২০২২ ১৭তম বিধানসভা    আরো দেখুন    সিকান্দ্রাবাদ (বিধানসভা নির্বাচনী এলাকা)  উত্তর প্রদেশের ষোড়শ বিধানসভা  উত্তরপ্রদেশ বিধানসভা   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:বুলন্দশহর জেলার ব্যক্তি বিষয়শ্রেণী:মহর্ষি দয়ানন্দ বিশ্ববিদ্যালয়ের প্রাক্তন শিক্ষার্থী
ইয়াং ফ্যাবিয়ানস হল ফ্যাবিয়ান সোসাইটির  ৩১ বছরের কম বয়সী অংশ, যুক্তরাজ্যের একটি সমাজতান্ত্রিক সমাজ যা শ্রমিক দল (যুক্তরাজ্য) এর সাথে যুক্ত। ইয়ং ফ্যাবিয়ানরা একটি সদস্যপদ-চালিত থিঙ্ক ট্যাঙ্ক হিসাবে কাজ করে যা নীতি বিতর্ক, গবেষণা প্রকল্প, প্রকাশনা, সম্মেলন এবং আন্তর্জাতিক প্রতিনিধিদের আয়োজন করে। সংস্থাটির নীতিতে কোনো সম্মিলিত অবস্থান নেই।   তথ্যসূত্র    বহিঃসংযোগ   বিষয়শ্রেণী:ফ্যাবিয়ান সোসাইটি বিষয়শ্রেণী:যুক্তরাজ্য ভিত্তিক রাজনৈতিক ও অর্থনৈতিক চিন্তাকেন্দ্র